cyanic-selkie/wikianc huggingface dataset:
Τερπνή Σερρών
Παρεκκλήσι του Αγίου Αθανασίου
Το παρεκκλήσι του Αγίου Αθανασίου βρίσκεται στον Κάμπο της Τερπνής. Σχετίζεται με την πρώτη εγκατάσταση στη Βισαλτία των Ελλήνων που έφυγαν από την περιοχή των Τρικάλων της Θεσσαλίας. Μια ομάδα από αυτούς εγκαταστάθηκε στη θέση αυτή, όπου έχτισε ναό αφιερωμένο στον Άγιο Αθανάσιο. Μετά τη μετακίνηση αυτής της ομάδας στη Σούρπα ο ναός ερειπώθηκε και οι Τερπνιώτες έχτισαν στη θέση του το σημερινό παρεκκλήσι αφιερωμένο στον ίδιο Άγιο.
Πανηγύρια
Το μεγαλύτερο πανηγύρι στην Τερπνή γίνεται την ημέρα της Ζωοδόχου Πηγής. Πανηγυρίζει το ομώνυμο παρεκκλήσιο, με παράλληλη διοργάνωση αθλητικών αγώνων. Πανηγυρίζει επίσης η Τερπνή στη γιορτή των Τριών Ιεραρχών 30 Ιανουαρίου, στις 16 Αυγούστου, όπως επίσης και στις 26 Οκτωβρίου, εορτή του Αγίου Δημητρίου, που είναι και πολιούχος.
Γυμνάσιο
Το Γυμνάσιο Τερπνής ιδρύθηκε το 1979 και το 1980 μετονομάστηκε σε «Αναστασιάδειο Γυμνάσιο Τερπνής». Το 1979 εγκαταστάθηκε ένα νέο λυόμενο οίκημα, δωρεά του Δ. Αναστασιάδη, όπου λειτούργησε αρχικά το «Αναστασιάδειο Γυμνάσιο Τερπνής», και στη συνέχεια στέγασε μαζί το Γυμνάσιο και το Γενικό Λύκειο Τερπνής. Τελικά το Γυμνάσιο μεταστεγάστηκε στο διδακτήριο του 2ου Δημοτικού Σχολείου, όπου λειτούργησε μέχρι την κατάργησή του.
Η ΦΙΜΠΡΑΝ ΑΕ
Στην Τερπνή υπάρχουν οι εντυπωσιακές σε μέγεθος βιομηχανικές εγκαταστάσεις της εταιρείας «ΦΙΜΠΡΑΝ Δ. ΑΝΑΣΤΑΣΙΑΔΗΣ ΑΕ». Σε οικοπεδική έκταση 150 στρεμμάτων, υπάρχουν τα κτίρια της εταιρείας, συνολικής επιφάνειας 50.000 τ.μ. Τα μονωτικά υλικά που παράγει η εταιρεία ξεκινούν, από την Τερπνή για πολλά σημεία της χώρας και του εξωτερικού (Βαλκανικές χώρες, Ιταλία, Ρωσία, Αραβικές χώρες κ.λπ). Από το καλοκαίρι του 2008, η εταιρεία είναι μια εταιρεία παραγωγής μονωτικών υλικών, κυρίως εξηλασμένης πολυστερίνης και πετροβάμβακα, διαθέτοντας δέκα γραμμές παραγωγής. Οι γραμμές είναι εγκαταστημένες σε διάφορες θέσεις στον ευρωπαϊκό χώρο, για τον βασικό και μοναδικό λόγο, της μείωσης του υψηλού κόστους μεταφοράς των μονωτικών υλικών. Πέντε γραμμές βρίσκονται στην Τερπνή, δύο στο Ovar της Πορτογαλίας, δύο στο Russe της Βουλγαρίας και μία στην Sodrazica της Σλοβενίας. Η παρουσία της επιχείρησης, πέρα από την συνεισφορά της στην εθνική οικονομία, συμβάλλει αισθητά και στην τόνωση της οικονομικής ζωής της περιοχής, καθόσον απασχολεί 250 εργαζομένους.
Πικάπ
Ιστορικά στοιχεία
Η ανακάλυψη της αρχής λειτουργίας του σημερινού πικάπ έγινε το 1877, όταν ο Τόμας Έντισον πειραματιζόταν με μία καινούρια τηλεγραφική συσκευή. Περνώντας ένα τραχύ φύλλο αλουμινίου κάτω από την ακίδα του τηλεγράφου παρατήρησε έναν ήχο ο οποίος έμοιαζε με ανθρώπινη φωνή. Με τη βοήθεια αυτής της παρατήρησης και μέχρι το τέλος του χρόνου είχε ηχογραφήσει το "Mary Had A Little Lamb" στον πρώτο λειτουργικό φωνογράφο. Αυτή η εφεύρεση πραγματοποίησε την καταγραφή και αναπαραγωγή ανθρώπινης φωνής, για πρώτη φορά στην ανθρώπινη ιστορία.
Ζωφόροι Ηρακλείου
Στις 29 Αυγούστου εορτάζεται στο ναό του Αγίου Ιωάννου η αποτομή της κεφαλής του Ιωάννου του Προδρόμου. Ο ναός αυτός οικοδομήθηκε το 1870. Παλιός ναός είναι και αυτός του Αγίου Γεωργίου, ο οποίος έμεινε ανέπαφος κατά θαυμαστό τρόπο από τους Τούρκους, ενώ σύγχρονος είναι αυτός της Αναλήψεως. Τέλος, στα δυτικά του χωριού υπάρχει και η εκκλησία της Κοίμησης της Θεοτόκου.
Ιστορικά στοιχεία
Το χωριό ήταν φέουδο του Ανδρέα Κορνάρου και το δώρισε στην ανιψιά του, κόρη του Βιτσέντζου Κορνάρου, ο οποίος πιστεύεται ότι έγραψε τον "Ερωτόκριτο". Στην απογραφή του Καστροφύλακα οι Ζωφόροι αναφέρονται με την ονομασία Sofforus με 109 κατοίκους. Κατά την περίοδο της Τουρκοκρατίας στο χωριό κατοικούσαν κυρίως Τούρκοι, στην περιοχή που σήμερα λέγεται Αρχοντικά.
Κωνσταντίνος Π. Πετρόπουλος
Βιογραφία
Γεννήθηκε το 1905 και σπούδασε νομικά. Άσκησε τη δικηγορία και εξελέγη για πρώτη φορά βουλευτής στην εκλογική περιφέρεια Αιτωλοακαρνανίας το 1951 με την ΕΠΕΚ και Αιτωλοακαρνανίας και Ευρυτανίας το 1956 (με τη Δημοκρατική Ένωση). Κατόπιν εντάχθηκε στην Ένωση Κέντρου, με την οποία εξελέγη βουλευτής Αιτωλοακαρνανίας το 1963 και το 1964.
Μάριο Μπαλοτέλλι
Εξωτερικοί σύνδεσμοι
Κατηγορία:Ιταλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Πολιτογραφημένοι πολίτες της Ιταλίας Κατηγορία:Ποδοσφαιριστές Ίντερ Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Σέριε Α Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές Κυπέλλου Συνομοσπονδιών FIFA 2013 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Αντάνα Ντεμίρσπορ
Φερδινάνδος Α΄ της Βουλγαρίας
Οικογενειακό πλαίσιο
Γιος του Αυγούστου της Σαξονίας-Κόμπουργκ & Γκότα και της Κλημεντίνης των Βουρβόνων-Ορλεάνης, κόρη του Λουδοβίκου Φιλίππου των Γάλλων, ο Φερδινάνδος ήταν μικρανεψιός του Ερνέστου Α΄ δούκα της Σαξονίας-Κόμπουργκ & Γκότα και του Λεοπόλδου Α΄ του Βελγίου. Ο πατέρας του Αύγουστος ήταν αδελφός του Φερδινάνδου Β΄ της Πορτογαλίας και επίσης πρώτος εξάδελφος της Βικτωρίας του Ηνωμένου Βασιλείου, του συζύγου της Αλβέρτου, Πρίγκιπα Συζύγου, της Καρλόττας, Αυτοκράτειρας του Μεξικού και του αδελφού της Λεόπολδου Β΄ του Βελγίου. Οι τελευταίοι δύο, ο Λεοπόλδος Β΄ και η Καρλόττα, ήταν επίσης πρώτα εξαδέλφια του Φερδινάνδου Α΄ μέσω της μητέρας του, Πριγκίπισσας της Ορλεάνης. Στην πραγματικότητα η οικογένεια των δουκών της Σαξονίας-Κόμπουργκ & Γκότα είχε καταφέρει να καταλάβει, είτε με γάμο είτε με άμεση εκλογή, αρκετούς ευρωπαϊκούς θρόνους κατά τη διάρκεια του 19ου αιώνα. Ακολουθώντας την οικογενειακή τάση, ο ίδιος ο Φερδινάνδος επρόκειτο να ιδρύσει τη βασιλική δυναστεία της Βουλγαρίας.
Πρίγκιπας της Βουλγαρίας
Στην εγχώρια πολιτική ζωή της Βουλγαρίας κυριάρχησε τα πρώτα χρόνια της βασιλείας του Φερδινάνδου ο ηγέτης του φιλελεύθερου κόμματος Στέφαν Σταμπολόφ, του οποίου η εξωτερική πολιτική ήταν αρκετά ψυχρή στις σχέσεις με τη Ρωσία, που προηγουμένως θεωρείτο προστάτης της Βουλγαρίας.
Η πτώση του Σταμπολόφ (Μάιος 1894) και η δολοφονία του που ακολούθησε (Ιούλιος 1895) προετοίμασαν το δρόμο για τη συμφιλίωση της Βουλγαρίας με τη Ρωσία, που πραγματοποιήθηκε το Φεβρουάριο του 1896 με τον προσηλυτισμό του νήπιου πρίγκιπα Μπορίς από τον Ρωμαιοκαθολικισμό στην Ορθοδοξία. Ωστόσο αυτή η κίνηση προκάλεσε την εχθρότητα των Καθολικών Αυστριακών συγγενών του, ιδιαίτερα του θείου του Φραγκίσκου Ιωσήφ Α΄ της Αυστρίας.
Α΄ Παγκόσμιος Πόλεμος και παραίτηση
Κατά την αρχική φάση του Α΄ Παγκοσμίου Πολέμου το Βασίλειο της Βουλγαρίας πέτυχε αρκετές αποφασιστικές νίκες επί των εχθρών του και ήγειρε αξιώσεις για τα αμφισβητούμενα εδάφη της Μακεδονίας μετά την ήττα της Σερβίας. Τα επόμενα δύο χρόνια ο βουλγαρικός στρατός εστίασε στην την απόκρουση των συμμαχικών προελάσεων από τη γειτονική Ελλάδα. Συμμετείχε επίσης εν μέρει στην κατάληψη το 1916 της γειτονικής Ρουμανίας, όπου βασίλευε τώρα ένας άλλος Φερδινάνδος Α΄, που ήταν επίσης δεύτερος ξάδελφος του Φερδινάνδου.
Προσωπική ζωή
Ο Φερδινάνδος έκανε ένα συμβατικό γάμο με τη Μαρία Λουίζα των Βουρβόνων-Πάρμας, κόρη του Ροβέρτου της Πάρμας, στις 20 Απριλίου 1893 στη Βίλα Πιανόρε της Λούκκα. Από το γάμο γεννήθηκαν τέσσερα παιδιά:
Μεγάλο Τσάγκος Μπάγκος
Χαρτογράφηση των βυθισμένων υφάλων
Το Μεγάλο Τσάγκος Μπάγκος ερευνήθηκε για πρώτη φορά από τον Πλοίαρχο Ρόμπερτ Μόρεσμπυ του Ινδικού Πολεμικού Ναυτικού το 1837. Αν και οι χάρτες των «φυσιολογικών» ατολλών όπως η Πέρος Μπάνηος και η Ντιέγκο Γκαρσία ήταν σχετικά ακριβείς, η χαρτογράφηση των τεράστιων βυθισμένων υφάλων του Μεγάλου Τσάγκος Μπάγκος αποδείχθηκε μεγάλη πρόκληση. Το πραγματικό σχήμα αυτών των βυθισμένων υφάλων έγινε γνωστό με την δορυφορική φωτογράφηση στα τέλη του 20ου αιώνα.
Divlje jagode
Δεκαετία του 1970
Οι Divlje jagode δημιουργήθηκαν το 1977 στο Ζάγκρεμπ της Κροατίας από τον κιθαρίστα Σέαντ Λιποβάτσα (πρώην μέλος των "Biseri", "Selekcija" και "Zenit"). Ένας πολύ ταλαντούχος κιθαρίστας από τα πρώτα του χρόνια, ο Λιποβάτσα ήταν αυτό που θεωρούνταν τοπικό θαυματουργό παιδί. Ήταν 22 ετών όταν έφτιαξε το συγκρότημα. Η πρώτη σύνθεση των Divlje jagode αποτελούνταν από τον τραγουδιστή Άντο Γιάνκοβιτς, τον μπάσο κιθαρίστα Νιχάντ Γιουσούφχοτζιτς (πρώην μέλος της "Zenit"), τον keyboardist Μουσταφά Ισμαηλόφσκι (πρώην μέλος των "Grešnici") και τον ντράμερ Άδωνις Ντοκούζοβιτς (πρώην μέλος του "Novi Akordi").
1980-1986
Το 1980, οι Divlje Jagode συνέχισαν τη δραστηριότητά τους με τη νέα σύνθεση: Γιάνκοβιτς, Λιποβάτσα, ντράμερ Νάσκο Μπουντίμλιτς και μπάσο κιθαρίστα, σχετικά άγνωστο τότε, Άλεν Ισλάμοβιτς. Ανικανοποίητοι από τη δουλειά της προηγούμενης δισκογραφικής τους για την προώθηση του πρώτου τους άλμπουμ, ο Lipovača αποφασίζει να μετακομίσει στο Σεράγεβο και στην τοπική μεγάλη δισκογραφική, Diskoton. Με τη νέα σύνθεση, το συγκρότημα ηχογράφησε το δεύτερο άλμπουμ του, με τίτλο Stakleni Hotel, το οποίο σηματοδότησε την πλήρη στροφή τους προς το heavy metal. Το άλμπουμ ηχογραφήθηκε στο Βελιγράδι και κυκλοφόρησε μέσω της Diskoton τον Φεβρουάριο του 1981. Οι μεγαλύτερες επιτυχίες του δίσκου ήταν το "Autostop" και οι μπαλάντες "Dodirni me, skloni bol" και "Potraži put". Στην περιοδεία που ακολούθησε την κυκλοφορία του άλμπουμ, ο Divlje jagode έπαιξε περίπου εκατό συναυλίες. Η πιο διάσημη συναυλία της περιοδείας ήταν τον Σεπτέμβριο, στον Ιππόδρομο του Βελιγραδίου, όπου οι Divlje jagode έπαιξαν δίπλα σε ένα από τα πιο δημοφιλή συγκροτήματα σε ολόκληρη την περιοχή, τον Bijelo dugme, και το βρετανικό συγκρότημα χέβι μέταλ Iron Maiden, που έπαιξε εκεί για πρώτη φορά. σε αυτή την περιοχή.
Χοσέ Μαρία Αλόνσο
Στο κύπελλο Ντέιβις έχει αγωνιστεί για την Ισπανία το 1924 και 1925 με ρεκόρ 2 νίκες και 2 ήττες, το 1925 έφτασε στα ημιτελικά του παγκοσμίου πρωταθλήματος. Μετανάστευσε στην Αργεντινή όπου και πέθανε το 1979.
Ισμαήλ Κανταρέ
Έργα και βραβεύσεις
Η εργογραφία του Κανταρέ ξεπερνά τα 20 πεζογραφήματα, τα περισσότερα από τα οποία έχουν μεταφραστεί σε πάρα πολλές γλώσσες. Στα μυθιστορήματα του Κανταρέ αναμειγνύεται το πραγματικό με το φανταστικό. Κύρια θεματογραφία του είναι η σύγχρονη αλβανική κοινωνία, το προηγούμενο κομμουνιστικό καθεστώς της χώρας του καθώς και το σκληρό αλβανικό εθιμικό δίκαιο (κανόνας της τιμής ή κανούν στα αλβανικά). Έχει γράψει επίσης και ποίηση. Στα ελληνικά, τα μυθιστορήματά του πρωτοεμφανίστηκαν τη δεκαετία του 1990, αρχικά σε μετάφραση από γαλλικές εκδόσεις και αργότερα σε απευθείας μετάφραση από τα αλβανικά.
Αλμπέρτο Αρίγια
Διακρίθηκε κυρίως στα διπλά. Ήταν τέσσερις φορές πρωταθλητής της Ισπανίας στο διπλό μαζί με τον Αντρές Χιμένο μεταξύ 1955 και 1958. Ήταν πρωταθλητής Καταλωνίας στο απλό τα έτη 1960 και 1961, και στο διπλό το 1957, με τον Χιμένο και 1961 με τον αδελφό του.
Αφαρέας (τραγωδός)
Βιογραφία
Πατέρας του ήταν ο Αθηναίος ρήτορας Ιππίας και η Πλαθάνη. Μετά το θάνατο του πατέρα του η μητέρα του παντρεύτηκε τον ρήτορα Ισοκράτη, ο οποίος και τον υιοθέτησε και ανέλαβε και την εκπαίδευσή του.
Οι Κόκκινοι
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 1981 Κατηγορία:Ταινίες παραγωγής Paramount Pictures Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Αμερικανικές βιογραφικές ταινίες Κατηγορία:Αμερικανικές πολιτικές δραματικές ταινίες Κατηγορία:Αμερικανικές ιστορικές ταινίες Κατηγορία:Αγγλόφωνες ταινίες Κατηγορία:Γερμανόφωνες ταινίες Κατηγορία:Ρωσόφωνες ταινίες Κατηγορία:Αμερικανικές επικές ταινίες Κατηγορία:Ταινίες βασισμένες σε βιβλία Κατηγορία:Ταινίες γυρισμένες στη Φινλανδία Κατηγορία:Ταινίες σε σκηνοθεσία Γουόρεν Μπίτι Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας Κατηγορία:Ταινίες με ηθοποιό που κέρδισε BAFTA Β' Ανδρικού Ρόλου
Ζιρόντ (νομός)
Γεωγραφία
Κατά μήκος της ακτής του Ατλαντικού ωκεανού υπάρχουν πολλά τουριστικά θέρετρα και παραλίες, μια από τις πιο γνωστές είναι η παραλία Κοτ ντ'Αρζάν (Ασημένια ακτή), η μεγαλύτερη της Ευρώπης, προσελκύοντας πολλούς ιστιοπλόους κάθε χρόνο. Είναι επίσης η γενέτειρα του Ζακ-Υβ Κουστώ που μελέτησε τη θάλασσα και όλες τις μορφές ζωής στο νερό.
Ιστορία
Η Ζιρόντ είναι ένας από τους αρχικούς 83 νομούς που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790. Δημιουργήθηκε από τμήματα των παλαιών επαρχιών Γκυγιέν και Γασκώνη.
Εγκισάιμ
Τουρισμός
Το Εγκισάιμ επισκέπτονται πολλοί τουρίστες, καθώς βρίσκεται στον Αλσατικό δρόμο του κρασιού. Είναι πολύ όμορφο χωριό με σπίτια  κτισμένα με μπαγδατί και χρωματισμένα με έντονα χρώματα, που στολίζονται και από πάρα πολλά λουλούδια. Συμμετέχει στο σύνδεσμο των πιο όμορφων χωριών της Γαλλίας (Les Plus Beaux Villages de France), ενώ το 2013 είχε χαρακτηρισθεί ως  «Village préféré des Français» (το προτιμώμενο χωριό των Γάλλων), διάκριση που απονέμεται κάθε χρόνο σε διαφορετική πόλη. Κατηγορία:Αλσατία
Γεντί Κουλέ
Δημογραφικά στοιχεία
Το Γεντί Κουλέ περιλάμβανε έναν αξιόλογο μη μουσουλμανικό πληθυσμό και σχολεία μέχρι πρόσφατα. Υπάρχουν επίσης ελληνικές και αρμενικές εκκλησίες και ένα αρμενικό νοσοκομείο, το νοσοκομείο Γεντί Κουλέ Σουρπ Πιγιτς. Ο πληθυσμός της περιοχής είναι 18.879 σύμφωνα με την απογραφή του 2019.
Μάλκολμ Δ΄ της Σκωτίας
Αντιδράσεις από διεκδικητές
Τα Σάγκας των Ορκάδων αναφέρουν ότι ο "Γουλιέλμος ο Ευγενής" γιος του Ουίλιαμ Φιτς Ντάνκαν (1090 - 1147) ήταν ο άνθρωπος που κάθε Σκωτσέζος ήθελε βασιλιά του. Ο Ουίλιαμ Φιτς Ντάνκαν είχε παντρευτεί την Αλίκη του Ρούμιλλι γύρω στο 1137 συνεπώς ο Γουλιέλμος γύρω στο 1153 ήταν μικρό παιδί αλλά δεν υπάρχουν ενδείξεις ότι ο μικρός Γουλιέλμος διεκδίκησε τον θρόνο αφού πέθανε πρόωρα στις αρχές της δεκαετίας του 1160 αφήνοντας τις κομητείες στις τρεις αδελφές του. Από τους υπόλοιπους γιους του Ουίλιαμ Φιτς Ντάνκαν ο επίσκοπος Ουίμουντ τυφλώθηκε και φυλακίστηκε στο κάστρο του Μπαιλάντ πριν τον θάνατο του Δαυίδ Α΄ αλλά ο Ντόναλντ Μακουίλιαμ είχε ισχυρή στήριξη στην πρώην κομητεία του Μόρεϊ. Άλλος ένας σοβαρός διεκδικητής του θρόνου φυλακισμένος στο Ρόξμπουργκ από το 1130 ήταν ο Μάλκολμ μακ Αλεξάντερ νόθος γιος του Αλέξανδρου Α΄ της Σκωτίας, οι γιοι του ήταν ελεύθεροι και διεκδικητές του θρόνου το 1153, όλοι αυτοί οι ευγενείς αμφισβήτησαν την διαδοχή του μικρού Μάλκολμ Δ΄.
Ο Μάλκολμ Δ΄ σαν νέος βασιλιάς αντιμετώπισε πολλές προκλήσεις από γείτονες όπως τον Σάμερλεντ βασιλιά του Άρτζιλ, τον Φέργκους λόρδο του Γκαλογουέι και τον Ερρίκο Β΄ της Αγγλίας. Ο Ρόγκνβαλντ Καλί Κόλσσον, κόμης των Ορκάδων φαινόταν ο μόνος αδιάφορος επειδή έκανε προετοιμασίες για Σταυροφορία αλλά μετά τον θάνατο του (1158) ο φιλόδοξος νεαρός διάδοχος του Χάραλντ Μάνταντσον ήταν άλλη μια σοβαρή απειλή για τον Μάλκολμ. Η πρώτη σοβαρή κίνηση εναντίον του Μάλκολμ του Παρθένου ήρθε από τους γιους του Μάλκολμ μακ Αλεξάντερ τον Νοέμβριο του 1153, είχαν την βοήθεια του γειτονικού βασιλιά Σάμερλεντ του Άρτζιλ. Η απειλή διεκόπη σύντομα επειδή ο Σάμερλαντ είχε άλλα προβλήματα όπως ο πόλεμος που είχε ξεσπάσει ανάμεσα στον ίδιο και στον Γκούντροντ Όλαφσσον βασιλιά των νησιών που κράτησε μέχρι το 1156. Η υποστήριξη στους γιους του Μάλκολμ μακ Αλεξάντερ ήρθε ωστόσο από ευγενείς στον πυρήνα του βασιλείου, δυο από τους συνωμότες πέθαναν σε μάχη τον Φεβρουάριο του 1154.
Βοημούνδος Β΄ της Αντιόχειας
Πρίγκιπας της Αντιόχειας
Ο Στήβεν Ράνσιμαν γράφει ότι ο Ζοσλέν κυρίευσε πρώην περιοχές της Αντιόχειας που ανήκαν στον κυβερνήτη της Μοσούλης. Ο Βοημούνδος αρνήθηκε να παραχωρήσει το Αζάζ στον Ζοσλέν παρά το ότι ο Ρογήρος του Σαλέρνο το είχε υποσχεθεί στον Ζοσλέν σαν προίκα όταν παντρεύτηκε την αδελφή του Μαρία του Σαλέρνο. Με πλεονέκτημα την απουσία του Βοημούνδου σε μία εκστρατεία ο Ζοσλέν επιτέθηκε στην Αντιόχεια με την υποστήριξη Τούρκων μισθοφόρων και λεηλάτησε τα χωριά στα σύνορα με την πόλη. Ο Λατίνος πατριάρχης της Κωνσταντινούπολης Μπέρναρντ του Βαλένς εξέδωσε απαγόρευση για την Κομητεία της Έδεσσας, ο Βαλδουίνος Β΄ της Ιερουσαλήμ πήγε στις αρχές του 1128 στην Συρία για να μεσολαβήσει ανάμεσα στον Βοημούνδο και τον Ζοσλέν. Ο Ζοσλέν αρρώστησε βαριά και αναγκάστηκε να παραχωρήσει την περιουσία του στον Βοημούνδο και να του δώσει όρκο υποτέλειας. Η σύγκρουση ανάμεσα στον Ζοσλέν και τον Βοημούνδο έδωσε την ευκαιρία στον νέο κυβερνήτη της Μοσούλης να κυριεύσει το Χαλέπι χωρίς αντίσταση (28 Ιουνίου 1128).
Ευρώτας (ποταμός)
Οικοσύστημα
Την άνοιξη και το φθινόπωρο η περιοχή γίνεται καταφύγιο για χιλιάδες υδρόβια και παρυδάτια πουλιά, για να αναπαυτούν κατά τη διάρκεια του μεταναστευτικού τους ταξιδιού. Στον υγροβιότοπο έχουν καταγραφεί 210 είδη, που περιλαμβάνουν υδρόβια αλλά και αρπακτικά πουλιά. Η περιοχή, παρά την εκτεταμένη ανθρώπινη παρέμβαση, εξακολουθεί να έχει μεγάλη σπουδαιότητα και έχει χαρακτηριστεί ως "σημαντική για τα πουλιά περιοχή της Ελλάδας" από την Ελληνική Ορνιθολογική Εταιρεία.
Εξωτερικοί σύνδεσμοι
Κατηγορία:Ποταμοί της Αρκαδίας Κατηγορία:Ποταμοί της Λακωνίας
Ιερά Μητρόπολις Σάμου, Ικαρίας και Κορσεών
Τα μοναστήρια
thumb|260px|Η ανατολική (στον ήλιο) πλευρά της μονής Βροντά, 2013. Τα βυζαντινά μοναστήρια του νησιού καταστράφηκαν στην περίοδο της λεγόμενης ερήμωσης (1467-1577). Σώζονται όσα γλίτωσαν από τις πειρατικές επιδρομές και βρίσκονταν στο όρος Κέρκη, η μονή Μεταμόρφωσης Καρλοβάσου, ο Άγιος Γεώργιος Δρακαίων και το ασκητήριο της Παναγίας της Μακρινής. Μετά τον εποικισμό υπό την υψηλή προστασία του Τούρκου ναυάρχου Κιλίτζ Αλί, κτίζονται διάφορα μοναστήρια στα εύφορα ανατολικά του νησιού. Ο ρόλος που αναπτύσσουν μέσα στη Σαμιακή κοινωνία είναι πολυδιάστατος: πιστωτικά ιδρύματα, ενεχυροδανειστήρια, οικοτροφεία, σχολεία, νοσοκομεία και γηροκομεία. Η σύγχρονη έρευνα δεν έχει καταλήξει στον ρόλο που έπαιξαν τα μοναστήρια στην αύξηση του πληθυσμού του νησιού ή αν η ύπαρξη οικισμών συνέβαλε στην ανάπτυξη του μοναχισμού του νησιού: το σίγουρο είναι πως οικισμοί και μονές στο νησί βρίσκονταν σε σχέση αλληλεξάρτησης. Συχνά τα μοναστήρια εμπλέκονταν σε προστριβές με εκπροσώπους της κεντρικής εξουσίας, τους αρχιεπισκόπους και ιδιώτες για την περιουσία τους. Οι Σάμιοι μοναχοί Κασσιανός, Γεννάδιος Χατζή Παλικίδης και Μακάριος, σχετίζονται με τη δράση των Κολλυβάδων και την εξάπλωση του Κολλυβαδισμού στο νησί.
Ιστορικά στοιχεία
Με βάση την απογραφή του 1883, στη Σάμο λειτουργούσαν 8 κύριες μονές με 114 μοναχούς, εκ των οποίων οι 23 γυναίκες. Το 1913 διενεργήθηκε απογραφή και στο νομό Σάμου βρέθηκε να λειτουργούν 11 μονές με 144 μοναχούς, εκ των οποίων 54 μοναχές. Σε απογραφή που διενεργήθηκε το 1920 βρέθηκε να λειτουργούν 8 μονές με 118 συνολικά μοναχούς, 63 άνδρες και 55 γυναίκες. Το 1941 είχαμε 9 μονές αποτελούμενες 59 μοναχούς, 30 άντρες και 29 γυναίκες. Το σύστημα που ακολουθείτο ήταν όχι το αυστηρά κοινοβιακό αλλά το ιδιόρρυθμο, ενώ όλες οι μονές ήταν σταυροπηγιακές.
Εκκλησιαστικό Βυζαντινό Μουσείο
Το Εκκλησιαστικό Βυζαντινό Μουσείο Ιεράς Μητροπόλεως Σάμου βρίσκεται στην οδό 28ης Οκτωβρίου 2 στην πόλη της Σάμου. Στο μουσείο εκτίθεται σημαντικός αριθμός Βυζαντινών και Μεταβυζαντινών κειμηλίων. Ανάμεσα στα ιστορικά εκκλησιαστικά κειμήλια βρίσκονται και τα επιμάνικα του Αγίου Χρυσοστόμου Σμύρνης.
Ολυμπιακοί Αγώνες
Χειμερινοί Αγώνες
Όταν εγκαθιδρύθηκε η ΔΟΕ, ένα από τα αγωνίσματα που προτάθηκαν για το πρόγραμμα αγώνων ήταν το πατινάζ ταχύτητας. Όμως το αγώνισμα αυτό δεν διεξήχθη μέχρι τους Θερινούς Ολυμπιακούς Αγώνες του 1908 στο Λονδίνο, στους οποίους διεξήχθησαν τέσσερα αγωνίσματα καλλιτεχνικού πατινάζ. Η ιδέα για την οργάνωση ξεχωριστών Ολυμπιακών αγώνων για χειμερινά αγωνίσματα προτάθηκε αλλά απορρίφθηκε από Σκανδιναβικές χώρες που προτιμούσαν τη δική τους διοργάνωση τους λεγόμενους Σκανδιναβικούς Αγώνες. Όμως, χειμερινά αγωνίσματα ήταν στο πρόγραμμα των αγώνων του 1916 που ακυρώθηκαν, και στους Ολυμπιακούς Αγώνες του 1920.
Μέχρι το 1992, οι Χειμερινοί Ολυμπιακοί αγώνες διεξάγονταν την ίδια χρονιά με τους Θερινούς. Αλλά το 1993 η ΔΟΕ αποφάσισε οι Χειμερινοί Ολυμπιακοί να γίνονται κάθε τέσσερα χρόνια δύο χρόνια μετά τους Θερινούς. Έτσι οι επόμενοι Χειμερινοί Ολυμπιακοί Αγώνες έγιναν το 1994 κι είχαν απόσταση δύο χρόνια μόνο απ' τους προηγούμενους.
Μελλοντικοί Ολυμπιακοί Αγώνες
Το 2024 θα διεξαχθούν στο Παρίσι, Το 2028 θα διεξαχθούν στο Λος Άντζελες. Και το 2032 πρόκειται να πραγματοποιηθούν στο Μπρίσμπεϊν της Αυστραλίας.
Τελετές Λήξης
Η τελετή λήξης σε αντίθεση με αυτή της έναρξης έχει έναν πιο χαλαρό χαρακτήρα.
Κύρια σημεία της είναι:
Ολυμπιακά Αθλήματα
Στους χειμερινούς Ολυμπιακούς υπάρχουν 7 αθλήματα, ή 15 εάν καταμετρήσουμε τα αθλήματα που υπάρχουν σε γενικές κατηγορίες όπως skiing και πατινάζ. Από αυτά τα Cross-country skiing, Καλλιτεχνικό πατινάζ, χόκεϋ επί πάγου, Nordic combined, ski jumping και speed skating έχουν διεξαχθεί σε όλους τους χειμερινούς Ολυμπιακούς. Επίσης το Καλλιτεχνικό πατινάζ και το χόκεϋ επί πάγου διεξήχθησαν σαν μέρος των θερινών Ολυμπιακών πριν ακόμα καθιερωθούν οι χειμερινοί Ολυμπιακοί.
Ανατομία
Ορισμός
Ο όρος «ανατομία» παραπέμπει συνήθως στην ανθρώπινη ανατομία. Ωστόσο, οι δομές και οι ιστοί είναι ουσιαστικά ίδια και στο υπόλοιπο ζωικό βασίλειο, συνεπώς ο όρος περιλαμβάνει επίσης την ανατομία των άλλων ζώων. Ο όρος ζωοτομία είναι εκείνος που συγκεκριμένα αναφέρεται σε ζώα. Η δομή και οι ιστοί των φυτών είναι διαφορετικής φύσεως και έχουν μελετηθεί στην ανατομία φυτών.
Ζαφειράκης Θεοδοσίου
Βιογραφικά στοιχεία
Η εκστρατεία όμως του Μεχμέτ Εμίν πασά (ο επονομαζόμενος Εμπού Λουμπούτ, δηλ. ροπαλοφόρος) της Θεσσαλονίκης με 18.000 άντρες ανάγκασε τον ελληνικό στρατό να οχυρωθεί εντός της πόλης της Νάουσας. Μετά από πολιορκία τριών εβδομάδων (από τις 27 Μαρτίου έως τις 18 Απριλίου), οι Οθωμανοί τελικά εισέβαλαν στην πόλη και ακολούθησε η καταστροφή της με σφαγές, βιασμούς, αιχμαλωσίες και λεηλασίες. Εντός της πόλης είχαν παραμείνει οι οπλαρχηγοί Ζαφειράκης Θεοδοσίου με τον γιο του Φίλιππο, Γιαννάκης Καρατάσος και Κωτούλας Καρατάσος (γιοι του Αναστάσιου Καρατάσου), Ζώτος, Αθανάσιος Τσιούπης, Ιωάννης Παπαρέσκας και οι Σιουγκαραίοι, προσπαθώντας να προβάλουν μια τελευταία γραμμή αντίστασης. Ο Ζαφειράκης Θεοδοσίου με τον γιο του Φίλιππο και τον Γιαννάκη Καρατάσο οχυρώθηκαν στον πύργο του Ζαφειράκη, όπου είχαν συγκεντρωθεί γύρω στα 500 γυναικόπαιδα. Εκεί άντεξαν για τρεις μέρες και στις 21 Απριλίου επιχείρησαν έξοδο. Μάλιστα, για να μη γίνουν αντιληπτοί από τους Οθωμανούς, οι γυναίκες έπνιξαν τα βρέφη. Ο Ζώτος τραυματίστηκε κατά την έξοδο και μη μπορώντας να διαφύγει έμεινε πίσω και ανατίναξε την πυριτιδαποθήκη. Γυναίκες και παιδιά, για να μην συλληφθούν πέφτουν με αυτοθυσία στο ποτάμι της Αράπιτσας από τον καταρράκτη στην περιοχή Στουμπάνοι. Ο Ζαφειράκης Θεοδοσίου ενώθηκε με τον Γιαννάκη Καρατάσο στον Άγιο Νικόλαο και κατάφεραν να οδηγήσουν μια φάλαγγα αγωνιστών και γυναικόπαιδων έξω από την πόλη, προς το Σέλι. Αρκετά γυναικόπαιδα, μεταξύ των οποίων και η σύζυγος και η κόρη του Ζαφειράκη, αιχμαλωτίστηκαν στο δάσος του Σοφουλιού έξω από τα Καβάσιλα. Ο Ζαφειράκης Θεοδοσίου και ο Γιαννάκης Καρατάσος αμύνθηκαν μέχρι το τέλος. Ο Ζαφειράκης σκοτώθηκε στη θέση Σοφολιό κοντά στην Επισκοπή. Τα σώματά τους καρατομήθηκαν και οι κεφαλές τους περιφέρονταν από τους Οθωμανούς στρατιώτες σε κοντάρια για εκφοβισμό των Ελλήνων. Η σύζυγος του οπλαρχηγού Ζαφειράκη, η Ζαφειράκαινα, σφαγιάστηκε μαζί με πολλές άλλες γυναίκες και έγινε σύμβολο που υμνήθηκε από το δημοτικό τραγούδι "Μακρυνίτσα":
Δημήτρης Πιστικός
Γεννήθηκε στο Παναιτώλιο Αιτωλοακαρνανίας το 1948. Σπούδασε Νομικά και Πολιτικές Επιστήμες στο Πανεπιστήμιο Αθηνών και στον Πειραιά, όπου και δικηγόρησε μέχρι τη πρόσφατη συνταξιοδότηση του. Ως λογοτέχνης ασχολείται κυρίως με την ποίηση και το δοκίμιο. Παράλληλα έγραψε θέατρο, μεταφράζει αρχαίους Έλληνες ποιητές και συνεργάζεται με πολλά λογοτεχνικά περιοδικά όπου δημοσιεύει ποιήματα και δοκίμια. Ενδεικτικά, δημοσίευσε κείμενά του στα Διαλεκτική (εκεί δημοσίευσε το πρώτο του ποίημα), Αραμπάς, Ίβυκος, Παρουσία, Τα Αιτωλικά, Επίκαιρα Αιτωλοακαρνανίας, Αναγγελία. κ.ά.
Μπιλ Πούλμαν
Τα πρώτα χρόνια
Αφού αποφοίτησε από το γυμνάσιο του Χόρνελ το 1971, φοίτησε στο Κρατικό Πανεπιστήμιο της Νέας Υόρκης Delhi (SUNY Delhi) και στο Κρατικό Πανεπιστήμιο της Νέας Υόρκης Oneonta (SUNY Oneonta) τη δεκαετία του 1970. Τελικά έλαβε μεταπτυχιακό από το Πανεπιστήμιο της Μασαχουσέτης Amherst. Δίδαξε θέατρο στο SUNY Δελχί και έγινε επίκουρος καθηγητής στη Σχολή Κινηματογράφου και Φωτογραφίας του Montana State University στο Μπόζμαν της Μοντάνας, όπου οι φοιτητές του τον έπεισαν να ακολουθήσει κινηματογραφικούς ρόλους.
Καριέρα
Είναι μέλος της κριτικής επιτροπής του ψηφιακού στούντιο Filmaka, μιας πλατφόρμας που δείνει την ευκαιρία σε άγνωστους κινηματογραφιστές να δείξουν τη δουλειά τους σε επαγγελματίες του κλάδου.
Παγκόσμιο Ναυτιλιακό Σύστημα Κινδύνου και Ασφάλειας
Ιστορικά
Στα πλοία που σταδιακά εφαρμοζόταν το GMDSS η μορσική τηλεγραφία δεν απαιτούνταν πλέον. Ως αποτέλεσμα αυτό κατέστησε περιττή την ειδικότητα του παραδοσιακού ασυρματιστή.
Εξοπλισμός
Οι βασικές συσκευές που απαιτούνται για τους συναγερμούς κινδύνου, επείγοντος και ασφάλειας σε κάθε θαλάσσια περιοχή είναι οι εξής:
Σάρον Στόουν
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Βραβευμένοι με Χρυσή Σφαίρα
Νατάλια Γκορμπανέφσκαγια
Βραβεία
Τον Οκτώβριο του 2008, η Γκορμπανέφσκαγια έλαβε το Βραβείο Μαρία Κιουρί της Πολωνίας. Την ίδια χρονιά, η Γκορμπανέφσκαγια ήταν υποψήφια για το Βραβείο Λογοτεχνίας Άνγκελους Κεντρικής Ευρώπης.
Στις 22 Οκτωβρίου 2013, η Γκορμπανέφσκαγια έλαβε τιμητικό μετάλλιο από το Πανεπιστήμιο του Καρόλου της Πράγας, για τη δια βίου δέσμευσή της στον αγώνα για τη δημοκρατία, την ελευθερία και τα ανθρώπινα δικαιώματα.
Ρόδος ο χρυσόμαλλος
Ο Ρόδος ο χρυσόμαλλος ήταν Βυζαντινός ηθοποιός, διάσημος στην εποχή του, μίμος και χορευτής.
Γκουανταλκανάλ
Τηλεοπτική Αναφορά
Το νησί αναφέρεται, λόγω της μάχης στον Δεύτερο Παγκόσμιο Πόλεμο, στην τηλεοπτική σειρά The Pacific καθώς και στην ταινία The Thin Red Line: Η Λεπτή Κόκκινη Γραμμή.
Γκέοργκ Μαλμστέν
Βιογραφία
Απεβίωσε στις 25 Μαίου 1981 στην γενέτειρά του.
Σουμπότιτσα
Ουγγρική διοίκηση
Μετά την ίδρυση της Δυαδικής Μοναρχίας το 1867, ακολούθησε αυτό που συχνά αποκαλείται «χρυσή εποχή» της ανάπτυξης της πόλης. Πολλά σχολεία ιδρύθηκαν μετά το 1867 και το 1869 ο σιδηρόδρομος συνέδεσε την πόλη με τον υπόλοιπο κόσμο. Το 1896 κατασκευάστηκε μια μονάδα ηλεκτροπαραγωγής, ενισχύοντας περαιτέρω την ανάπτυξη της πόλης και ολόκληρης της περιοχής. Η Σουμπότιτσα κοσμείτο πλέον με την αξιοσημείωτη κεντροευρωπααίκή fin de siècle αρχιτεκτονική της. Το 1902 χτίστηκε μια εβραϊκή συναγωγή σε ρυθμό Αρ Νουβό.
Μεταξύ 1849 και 1860 ανήκε στο Βοεβοδάτο Σερβίας και Βανάτο Τέμεσβαρ. .
Εθνοτική σύνθεση
Με απόλυτη ή σχετική ουγγρική εθνοτική πλειοψηφία είναι η Σουμπότιτσα (Ουγγρικά: Szabadka), το Πάλιτς (Ουγγρικά: Palicsfürdő) και τα χωριά Χαϊντούκοβο (Ουγγρικά: Hajdújárás), Μπάτσκι Βινογκράντι (Ουγγρικά: Bácsszőlős), Σούπλιακ (Ουγγρικά: Alsóludas), Τσάνταβιρ (Ουγγρικά: Csantavér), Μπάτσκο Ντουσάνοβο (Ουγγρικά: Zentaörs) και Κελέμπιγια (Ουγγρικά: Alskelebia). Χωριά με απόλυτη ή σχετική σερβική εθνοτική πλειοψηφία είναι τα Μπάιμοκ, Βίσνιεβατς, Νόβι Ζέντνικ και Μισίτσεβο. Χωριά με σχετική εθνοτική πλειοψηφία Κροατών είναι τα Μάλα Μπόσνα, Τζούρτζιν, Ντόνι Τάβανκουτ, Γκόρνι Τάβανκουτ, Μπίκοβο και Στάρι Ζέντνικ. Το Λιούτοβο έχει σχετική εθνοτική πλειοψηφία Μπούνιεβτσι.
Θρησκεία
Η θρησκεία στη διοικητική περιοχή της Σουμπότιτσα από την απογραφή του 2011: Η Σουμπότιτσα είναι η έδρα της Ρωμαιοκαθολικής επισκοπής της περιοχής Μπάτσκα. Η περιοχή της Σουμπότιτσα έχει τη μεγαλύτερη συγκέντρωση Καθολικών στη Σερβία. Το 57% του πληθυσμού της πόλης είναι Καθολικοί. Υπάρχουν οκτώ καθολικές ενοριακές εκκλησίες, ένα πνευματικό κέντρο Φραγκισκανών (η πόλη έχει κοινότητες Φραγκισκανών μοναχών τόσο ανδρών όσο και γυναικών), μια κοινότητα Δομινικανών γυναικών και δύο κοινότητες γυναικών αδελφών του Αγίου Αυγουστίνου. Η επισκοπή της Σουμπότιτσα διαθέτει το μοναδικό καθολικό δευτεροβάθμιο σχολείο στη Σερβία (Paulinum).
Αδελφοποιήσεις
Η Σουμπότιτσα είναι Αδελφοποιήσεις με τις ακόλουθες πόλεις:
Πόλεις-εταίροι
Η Σουμπότιτσα είναι πόλεις-εταίρος με τις ακόλουθες :
Εξωτερικοί σύνδεσμοι
Κατηγορία:Πόλεις της Σερβίας Κατηγορία:Βοϊβοντίνα Κατηγορία:Πρώην πρωτεύουσες της Σερβίας
Διονυσία Ρώη
Βιογραφία
Στον κινηματογράφο έπαιξε σε μικρούς ρόλους, σε διάφορες ταινίες, όπως Γοργοπόταμος, Ο παπατρέχας, Του Κουτρούλη ο γάμος κ.ά. Παράλληλα, επιμελήθηκε το μακιγιάζ σε ταινίες.
Ήταν παντρεμένη με τον επίσης ηθοποιό και μακιγιέρ, Γιώργο Ρώη. Την περίοδο της Χούντας εγκαταστάθηκε μαζί με τον σύζυγό της στις ΗΠΑ, παίζοντας σε διάφορα θεατρικά έργα, όπου και πέθανε.
Μετρητής Γκάιγκερ
Σωλήνας Γκάιγκερ-Μύλλερ
Σε αυτούς με παράθυρο, για ανίχνευση σωματιδίων άλφα ή χαμηλής ενέργειας σωματιδίων β. Αυτού του είδους οι σωλήνες έχουν στο ένα άκρο ένα παράθυρο που καλύπτεται με λεπτό υλικό ώστε να περνά με ευκολία η χαμηλής ενέργειας σωματιδιακή ακτινοβολία. Το υλικό που χρησιμοποιείται συνήθως είναι μαρμαρυγίας (Mica), λόγω της μικρής του πυκνότητας.
Αρέθουσα (η Μυγδονική)
Αρχαιότητα
Στα ελληνιστικά χρόνια, άποικοι από την πόλη ίδρυσαν την Αρέθουσα στη Συρία και από αυτήν την Αρέθουσα στην Αραβία.
Νεότερη ιστορία
Κατά την Ελληνική Επανάσταση του 1821, ο στρατός των επαναστατημένων Μακεδόνων υπό τον Εμμανουήλ Παππά κατέλαβε το Εγρί Μπουτζάκ (σημερινή Νέα Απολλωνία) και κινήθηκε δυτικά προς Ρεντίνα. Αναγκάστηκε σε οπισθοχώρηση όμως, λόγω της επέλασης από την ανατολική Μακεδονία του Μπαϊράμ πασά που έσπευσε σε υποστήριξη των τοπικών Οθωμανικών αρχών. Διεξάχθηκε έτσι η πλέον καθοριστική μάχη για την έκβαση του αγώνα των Ελλήνων στην πεδιάδα έξω από τη Νέα Απολλωνία, που έμεινε γνωστή ως Μάχη του Εγρί Μπουτζάκ και έληξε με οπισθοχώρηση των Ελλήνων μπροστά στον πολυάριθμο Οθωμανικό στρατό.
462 Εριφύλη
Φυσικά χαρακτηριστικά
Η μέση διάμετρος της Εριφύλης εκτιμάται σε 35,6 χιλιόμετρα (από δεδομένα του IRAS), ενώ η μάζα της εκτιμάται σε 47,4 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,283 (από δεδομένα του IRAS). Η Εριφύλη περιστρέφεται γύρω από τον εαυτό της μία φορά κάθε 8 ώρες και 38 λεπτά. Η μέση θερμοκρασία στην επιφάνειά της εκτιμάται σε 115 ως 120 περίπου βαθμούς Κελσίου κάτω από το μηδέν.
Σταμάτης Σπανουδάκης
Βιογραφία
Γεννήθηκε στις 11 Δεκεμβρίου 1948 στη Νέα Ιωνία Αττικής. Ο πατέρας του ήταν πολιτικός μηχανικός.
Όταν ήταν 15 χρόνων,  ο πατέρας του πέθανε. Στα 17 του έφυγε από το σπίτι, ζούσε παίζοντας μπάσο και πλήκτρα σε νυχτερινά κέντρα και έμενε σε σπίτια φίλων του. Εκεί γνώρισε αρκετούς μουσικούς ανάμεσά τους ο Λουκάς Σιδεράς, ντράμερ του συγκροτήματος Aphrodite's Child, με τον οποίο πήγαν μαζί στο Παρίσι. Εκεί έφτιαξαν ένα συγκρότημα με το όνομα Eros. Από εκεί ξεκινάει μία ανήσυχη πορεία γεμάτη αναζητήσεις, την οποία όμως σύντομα ξεπέρασε και βρήκε τον εαυτό του. Ασχολήθηκε με τη ροκ μουσική και προσπάθησε να αποκτήσει επιτυχία σε αυτό το είδος.
Ο Μέγας Ανατολικός
Υποδοχή και κριτική
«Διότι ναι μεν εθαύμαζε ο Ελβετός τον μαρκήσιον του Σαδ, ως μέγαν ποιητήν της ηδονής, ως μέγαν λιμπερτίνον και μέγαν ερωτογράφον, ναι μεν συμφωνούσε μαζύ του επί μερικών σημείων, αλλά ουδόλως συνεφώνει εν τω συνόλω με την φιλοσοφίαν του, και απέκρουε την αντίληψιν ότι ο έρως πραγματοποιείται πλήρως μόνο δια του βασανισμού, των πόνων και της θυματοποιήσεως του εκάστοτε αντικειμένου των πόθων ενός εραστού».
Αλκέτας
Κατηγορία:Αποσαφηνίσεις ονομάτων
Θηραμένης
Οικογένεια
Μόνο το περίγραμμα της ζωής του Θηραμένη, εκτός της πολιτικής σφαίρας, έχει καταγραφεί στις ιστορικές αναφορές. Ο πατέρας του, Άγνων, έπαιξε σημαντικό ρόλο στη δημόσια ζωή των Αθηναίων στις δεκαετίες πριν την εμφάνιση του Θηραμένη στο προσκήνιο. Ήταν επικεφαλής μιας ομάδας αποίκων που ίδρυσαν την Αμφίπολη το 437-6 π.Χ και υπηρέτησε ως στρατηγός σε διάφορες περιπτώσεις πριν και κατά τη διάρκεια του Πελοποννησιακού Πολέμου. Επίσης ήταν ένας από αυτούς που υπέγραψαν την Ειρήνη του Νικία. Η καριέρα του Άγνωνα επισκιάστηκε από αυτή του γιου του όταν υπηρέτησε ως ένας από τους δέκα Επιτρόπους που διορίστηκαν από την κυβέρνηση των Τετρακόσιων για να συντάξει ένα νέο σύνταγμα το 411 π.Χ.
Ανατροπή της δημοκρατίας
Ο Αλκιβιάδης, ωστόσο, δεν κατάφερε να πείσει τον σατράπη να συμμαχήσει με τους Αθηναίους, και για να κρύψει αυτό το γεγονός, ζητούσε (ισχυριζόμενος ότι τα ζητούσε ο Τισσαφέρνης) όλο και μεγαλύτερες παραχωρήσεις από τους αυτούς μέχρι να αρχίσουν να παραπονούνται. Απογοητευμένοι με τον Αλκιβιάδη αλλά θέλοντας να ανατρέψουν τη δημοκρατία, ο Πείσανδρος και οι συνέταιροι του επέστρεψαν στη Σάμο, όπου οι συνωμότες δούλεψαν στην διασφάλιση του ελέγχου τους στον στρατό και ενθάρρυναν μια ομάδα από Σάμιους ολιγαρχικούς να αρχίσουν να σχεδιάζουν την ανατροπή της δημοκρατίας στην πόλη τους. Στην Αθήνα, εν τω μεταξύ, ένα κόμμα από νεαρούς ολιγαρχικούς επαναστάτες κατάφερε να πετύχει τον ντε φάκτο έλεγχο της κυβέρνησης μέσω δολοφονιών και εκβιασμών.
Αργινούσες
Ο Θηραμένης παρέμεινε στρατηγός κατά το 407 π.Χ, αλλά, αυτό το έτος, όταν η αθηναϊκή ήττα στη ναυμαχία του Νοτίου οδήγησε στην πτώση του Αλκιβιάδη και των πολιτικών συμμάχων του, ο Θηραμένης δεν επανεκλέγη. Τον επόμενο χρόνο, ωστόσο, σάλπαρε ως τριηράρχης για να βοηθήσει τον Κόνων, ο οποίος δεχόταν επίθεση, έχοντας 40 τριήρεις, στη Μυτιλήνη από τον Καλλικρατίδα. Το σώμα του Θηραμένη νίκησε τους Σπαρτιάτες στη ναυμαχία των Αργινουσών, αλλά μετά τη μάχη, ο Θηραμένης βρέθηκε στη μέση μιας μαζικής διαμάχης. Στο τέλος της μάχης, οι στρατηγοί, οι οποίοι ανέλαβαν τη διοίκηση του στόλου, συγκάλεσαν συνέδριο για να συζητήσουν τα επόμενα βήματα τους. Εκεί παρουσιάστηκαν αρκετά πιεστικά προβλήματα - 50 πελοποννησιακά πλοία, υπό τη διοίκηση του Αιτεόνικου, και μια αποφασιστική κίνηση των Αθηναίων θα μπορούσε να οδηγήσει στην καταστροφή αυτής της δύναμης, αλλά παράλληλα, τα πλοία έπρεπε να αποτρέψουν τον θάνατο των ναυτών των 25 πλοίων που είχαν βυθιστεί στη μάχη. Σύμφωνα με πληροφορίες, όλοι οι 8 στρατηγοί, με το μεγαλύτερο μέρος του στόλου, σάλπαραν στη Μυτιλήνη, ενώ ο Θρασύβουλους και ο Θηραμένης, οι οποίοι ήταν τριηράρχες σε αυτή τη μάχη, αλλά είχαν υπηρετήσει ως στρατηγοί σε προηγούμενες εκστρατείες, έμειναν πίσω για αναλάβουν την επιστροφή των επιζώντων και την ταφή των νεκρών. Σε αυτό το σημείο, ωστόσο, ξέσπασε άγρια καταιγίδα, και οι δύο δυνάμεις επέστρεψαν στην ακτή. Ο Αιτεόνικος δραπέτευσε, και ένας μεγάλος αριθμός Αθηναίων ναυτών - από 1.000 μέχρι 5.000 άνδρες - πνίγηκαν.
Όταν αυτά τα νέα έφθασαν στην Αθήνα, μια μαζική διαμάχη ξέσπασε πάνω από τον επιμερισμό ευθυνών για την κακότεχνη διάσωση. Οι κάτοικοι της Αθήνας ήταν εξαγριωμένοι με την απώλεια τόσων ναυτών, καθώς και για την αποτυχία ταφής των νεκρών, οι στρατηγοί θεώρησαν ότι ο Θρασύβουλος και ο Θηραμένης, που είχαν ήδη επιστρέψει στην Αθήνα, οδηγούσαν τον λαό εναντίον τους, και έστειλαν γράμματα, στα οποία έριχναν την ευθύνη σε αυτούς τους δύο τριηράρχες για την αποτυχία. Ο Θρασύβουλος και ο Θηραμένης αναγκάστηκαν να εξηγήσουν τη συμπεριφορά τους μπροστά στη συνέλευση - για άμυνα, ο Θηραμένης παρουσίασε το γράμμα των στρατηγών, που είχαν κατηγορήσει τις καιρικές συνθήκες για την καταστροφή - οι τριηράρχες αθωώθηκαν, και ο θυμός του λαού γύρισε κατά των στρατηγών. Και οι οκτώ στρατηγοί έχασαν τις θέσεις τους και στάλθηκαν στην Αθήνα για δίκη. Δύο από αυτούς γλίτωσαν, αλλά οι υπόλοιποι έξι επέστρεψαν για να δικαστούν, όπως είχε αποφασιστεί.
Ιστοριογραφία
Η φήμη του Θηραμένη υποβλήθηκε σε μια δραματική αλλαγή από τον 19ο αιώνα, όταν έγιναν ευρέως αποδεκτές οι μη ευνοϊκές αναφορές του Ξενοφώντα και του Λυσία, και ο Θηραμένης θεωρήθηκε αποστάτης και κατηγορήθηκε για την εκτέλεση των στρατηγών μετά τις Αργινούσες. Η ανακάλυψη του Συντάγματος των Αθηναίων του Αριστοτέλη το 1890 αναίρεσε αυτή την τάση για την ευρεία αξιολόγηση του χαρακτήρα του Θηραμένη, και οι αναφορές του Διόδωρου για τη δίκη των Αργινουσών επιλέχθηκαν από τους μελετητές όταν ο Άντονι Άντριουβες υπονόμευσε τις αναφορές του Ξενοφώντα στη δεκαετία του 1970 - οι πιο μελοδραματικές αναφορές του Διόδωρου, ως αναλυτική παρουσίαση των τελευταίων στιγμών του Θηραμένη, εξακολουθούν να είναι μειωμένες, αλλά είναι πιο επιλεγμένες σε διάφορα θέματα, καθώς και στη δίκη των Αργινουσών. Ο Αριστοφάνης, στο Βάτραχοι, κοροϊδεύει την ικανότητα του Θηραμένη να απεγκλωβίζεται από σφιχτά σημεία, αλλά να μη παραδίδει καμία από τις δηκτικές επιπλήξεις, κάτι που θα περίμενε κανείς από ένα πολιτικό, του οποίου ο ρόλος στα γεγονότα μετά τις Αργινούσες έχει θεωρηθεί ιδιαίτερα αξιοκατάκριτος, και οι σύγχρονοι μελετητές το βλέπουν ως την πιο ακριβή απεικόνιση του Θηραμένη εκείνη την εποχή. Ο Λυσίας, εν τω μεταξύ, που επιτίθεται στον Θηραμένη σε πολλές αναφορές του, δεν είχε να δηλώσει κάτι αρνητικό για τα γεγονότα μετά τις Αργινούσες.
Αλκέτας Α΄ της Μακεδονίας
Ο Αλκέτας Α΄ ή Αλκήτας Α΄ (τέλη του 6ου αιώνα π.Χ.) ήταν Βασιλιάς των Μακεδόνων. Ήταν γιος του Βασιλιά Αερόπου Α΄ και πατέρας του Αμύντα Α' και σύμφωνα με τον Ευσέβιο της Καισάρειας βασίλευσε για 29 χρόνια. Τον διαδέχθηκε ο γιος του Αμύντας Α΄.
Αλίνα Γιανόφσκα
Καριέρα
Η Αλίνα Γιανόφσκα πέθανε στις 13 Νοεμβρίου 2017, σε ηλικία 94 ετών, από τη νόσο Αλτσχάιμερ.
Γάιος Ιούλιος Αρχέλαος Αντίοχος Επιφανής
Βιογραφία
Ο πατέρας του Αντίοχος Δ΄ ήταν σύμμαχος των Ρωμαίων και της δυναστείας τού Ηρώδη στην Ιουδαία. Ο Γ. Ι. Αρχέλαος Αντίοχος μνηστεύθηκε τη Δρουσίλλα, κόρη τού Ηρώδη Αγρίππα Α΄ βασιλιά της Ιουδαίας, ο οποίος πίστευε ότι ο Αρχέλαος Αντίοχος θα υιοθετούσε τη θρησκεία και τις συνήθειες των Ιουδαίων. Όμως ο Αρχέλαος Αντίοχος αρνήθηκε και ο γάμος δεν έγινε.
Το 64 νυμφεύτηκε την Αιγυπτο-Ελληνίδα Κλαυδία Καπιτωλίνα, από διακεκριμένη οικογένεια. Ήταν το μόνο τέκνο τού Τιβερίου Κλαυδίου Βαλβίλου, ανώτατου αξιωματούχου, της τάξης των ιππέων στη Ρώμη· ήταν αστρολόγος, εμβριθής λόγιος, που αργότερα έγινε έπαρχος της Αιγύπτου. Η Καπιτωλίνα ήταν 2η εξαδέλφη με τον Αρχέλαο Αντίοχο: μητέρα τού Βαλβίλου ήταν η Άκα Β΄ της Κομμαγηνής, αδελφή τού Αντιόχου Γ΄ της Κομμαγηνής. Το όνομα της Καπιτωλίνας δεν το γνωρίζουμε από γραπτές πηγές, αλλά από επιγραφές και ποιήματα, αφιερώματα σε αυτήν. Το ζεύγος έζησε στην Αυλή τού Αντίοχου Δ΄. Το έτος 65 η Καπιτωλίνα γέννησε τον Φιλόπαππο στα Σαμόσατα.
Εβραϊκό θέατρο
Η γέννηση του εβραϊκού δράματος
Πρωτοπόρος του εβραϊκού θεάτρου θεωρείται ο Εζεκιήλ (Ezekiel) από την Αλεξάνδρεια, Ιουδαίος δραματικός ποιητής της ελληνιστικής εποχής που άκμασε τον 2ο αιώνα μ.Χ. Με πρότυπο ύφους τον Ευριπίδη, έγραψε στα ελληνικά σειρά τραγωδιών που εξιστορούν επεισόδια της Εξόδου των Εβραίων. Ήταν εκπρόσωπος της τάσης Εβραίων συγγραφέων να εκφράζονται στην ελληνική γλώσσα.
Η δραματουργία του 20ού αιώνα
Ανάμεσα στα έργα του Αλάιχεμ περιλαμβάνονται: “Το Διαζύγιο” (1888), “Εβραίες θυγατέρες” (1905), “Οι χρυσοθήρες” (1907), “Δύσκολο να είσαι Εβραίος” (1914), “Το τζάκποτ” (1916) και “Τένυε ο γαλατάς” (1917), στο οποίο βασίστηκε το σύγχρονο μιούζικαλ “Βιολιστής στη Στέγη”. Εξάλλου, το έργο του Λέβικ “Γκόλεμ” (Golem) παίχτηκε στα εβραϊκά, στη γίντις, στα πολωνικά και στα αγγλικά (με τον τίτλο “Ποιητική Γνώση”) και αποτέλεσε τη βάση του θρησκευτικού μελοδράματος. To 1945 ανέβηκε το έργο του “Θαύμα στο γκέτο της Βαρσοβίας”, που πραγματεύεται τον αγώνα των Πολωνών εναντίον των Ναζί κατακτητών.
Θεατρικές σκηνές: Η Χαμπίμα
Το 1928 ο θίασος της Χαμπίμα έκανε την πρώτη του εμφάνιση στην Παλαιστίνη και το 1931 εγκαταστάθηκε μόνιμα εκεί, όπου και έγινε το μεγαλύτερο κέντρο δραματικής τέχνης στο Ισραήλ. Η Χαμπίμα επισκέφθηκε τη Νέα Υόρκη το 1948, παρουσιάζοντας δραματολόγιο με έργα Ρωσοεβραίων συγγραφέων, όπως το “Ντυμπούκ” του Άνσκυ και το “Γκόλεμ” του Λέβικ, αλλά και έργα από το ευρωπαϊκό θέατρο, όπως “Το στέμμα του Δαβίδ” του Ισπανού δραματουργού Καλντερόν.
Α.Σ. Ευρώπη '87 Πευκοχωρίου
Ίδρυση
Κατά την αγωνιστική περίοδο 2008-09 η Ευρώπη Πευκοχωρίου αναδείχθηκε Πρωταθλήτρια της Α' Κατηγορίας Ανδρών της Ε.ΚΑ.Σ. Χαλκιδικής με αποτέλεσμα να ανέλθει στη Γ' Εθνική Κατηγορία.
Θητεία στη Γ' Εθνική (2009 - 2013)
Τη χρονιά 2009-10 ο σύλλογος του Πευκοχωρίου πραγματοποίησε το ντεμπούτο του στο 2ο Όμιλο Βορρά της Γ' Εθνικής διεκδικώντας την άνοδο απέναντι σε 13 αντιπάλους. Η πορεία του, ωστόσο, ήταν μάλλον απογοητευτική εφόσον συγκέντρωσε μόλις 3 νίκες σε 26 αγώνες. Έχοντας ολοκληρώσει τις αγωνιστικές του υποχρεώσεις στη 13η και προτελευταία θέση της τελικής κατάταξης, η ομάδα επέστρεψε στο τοπικό της Πρωτάθλημα.
Θητεία στη B' Εθνική (2013 - 2015)
Την επόμενη χρονιά, 2014-15, ο σύλλογος της Χαλκιδικής εντάχθηκε ξανά στον Όμιλο Βορρά, τον οποίο συνέθεσαν και πάλι 14 ομάδες. Η συγκομιδή της ομάδας ήταν καλύτερη από εκείνη της προηγούμενης χρονιάς, ανεβάζοντας τα νικηφόρα αποτελέσματα σε 18 σε σύνολο 26 παιχνιδιών. Η Ευρώπη Πευκοχωρίου ισοβάθμισε με το Άργος Ορεστικό και τελικά κατετάγη χαμηλότερα από αυτό στην 4η θέση της τελικής βαθμολογίας. Στη συνέχεια επρόκειτο βάσει προγράμματος να λάβει μέρος σε αγώνα κατάταξης εναντίον του Περιστερίου, ωστόσο αποσύρθηκε οικειοθελώς από τον αγώνα σε ένδειξη διαμαρτυρίας, καθώς οι ιθύνοντες του συλλόγου θεώρησαν πως η ομάδα αδικήθηκε στην προσπάθειά της για άνοδο στην Α2 Εθνική. Ο Παναγιωτόπουλος αναδείχθηκε για τρίτη συνεχόμενη χρονιά καλύτερος σκόρερ για την ομάδα του Πευκοχωρίου, έχοντας συλλέξει 405 πόντους στη διάρκεια της αγωνιστικής δράσης.
Στη διάρκεια του καλοκαιριού σημειώθηκαν αποχωρήσεις και ανακατάξεις στις αμέσως ανώτερες κατηγορίες με αποτέλεσμα να δημιουργηθούν περισσότερες κενές θέσεις από το αναμενόμενο. Ειδικότερα μετά τη λήψη της απόφασης να διαγωνισθεί ο Πανιώνιος στη Β' Εθνική, και αφού το Άργος Ορεστικό αρνήθηκε να πάρει τη θέση του, η Ευρώπη Πευκοχωρίου αποδέχτηκε την πρόταση ανόδου στην Α2 Εθνική στα μέσα Σεπτεμβρίου του 2015.
Αγωνιστική περίοδος 2015-2016
Τη χρονιά αυτή πραγματοποιήθηκε η πρώτη παρουσία του συλλόγου στο θεσμό του Κυπέλλου Ελλάδος, αν και είχε τελικά σύντομη παρουσία. Ειδικότερα συμμετείχε σε μόλις έναν αγώνα στα πλαίσια της Α' Φάσης, στον οποίο και ηττήθηκε από το Γ.Σ. Περιστερίου με σκορ 56-84.
Αλκέτας Β΄ της Μακεδονίας
Κατά τον Πλάτωνα (Γοργίας), δολοφονήθηκε το 448 π.Χ. μαζί με το γιο του Αλέξανδρο, επειδή είχε εγείρει αξιώσεις επί του Μακεδονικού θρόνου υπέρ του γιου του. Τον διαδέχθηκε ο αδελφός του Περδίκκας Β΄.
Ακαντέμια φουτμπόλα Γιούρια Κονοπλιόβα
Εξωτερικοί σύνδεσμοι
Κατηγορία:Ποδοσφαιρικές ακαδημίες Ρωσίας Κατηγορία:Ποδοσφαιρικές ομάδες Ρωσίας
Miles Kestrel
Επιχειρησιακή ιστορία
Το Kestrel δεν είχε κατασκευαστεί για να καλύψει συγκεκριμένη απαίτηση του Υπουργείου Αεροπορίας και δεν εντάχθηκε άμεσα σε παραγωγή. Το 1938 κέρδισε σχετικό διαγωνισμό για εκπαιδευτικό αεροσκάφος το de Havilland Don, που αποδείχθηκε όμως ακατάλληλο με αποτέλεσμα να δοθούν παραγγελίες στην Miles Aircraft για την παραγωγή ενός εκπαιδευτικού βασισμένου στο Kestrel, του Miles Master. Επρόκειτο για την μεγαλύτερη μέχρι τότε παραγγελία εκπαιδευτικού αεροσκάφους για την RAF, με το Master να εξελίσσεται σε ένα από τα σημαντικότερα εκπαιδευτικά της κατά την διάρκεια του πολέμου.
Μαργαρίτης Κατζάμυς
Παραπομπές
Κατηγορία:Βυζαντινοί ηθοποιοί Κατηγορία:Βυζαντινοί του 5ου αιώνα
Διονύσιος ο Πρεσβύτερος
Ο Διονύσιος Α΄ ο Πρεσβύτερος, γιος του Ερμοκράτη (431 π.Χ. ή 430 π.Χ. – 367 π.Χ.) ήταν τύραννος των Συρακουσών. Κατέκτησε πολλές πόλεις στη Σικελία και προσπάθησε να περιορίσει την Καρχηδόνα να εξαπλωθεί στο νησί. Οι αρχαίοι συγγραφείς τον είχαν σαν το χειρότερο παράδειγμα αυταρχικού και εκδικητικού δεσπότη. Ο Διονύσιος ο Πρεσβύτερος ξεκίνησε τη σταδιοδρομία του σαν δημόσιος υπάλληλος στις Συρακούσες. Όταν ξεκίνησαν οι πόλεμοι με την Καρχηδόνα (409 π.Χ.) είχε σημαντικές στρατιωτικές επιτυχίες και διορίστηκε αρχιστράτηγος (406 π.Χ.), την επόμενη χρονιά κατέλαβε την εξουσία και ανακηρύχτηκε τύραννος. Παντρεύτηκε ταυτόχρονα δύο γυναίκες ː την Αριστομάχη με την οποία απέκτησε μια κόρη την Αρετή και τη Δωρίς από τους Λοκρούς, γιος τους ο μετέπειτα τύραννος Διονύσιος ο Νεότερος.
Κατακτήσεις
Ο Αλκέτας Α΄ της Ηπείρου εξορίστηκε και βρήκε καταφύγιο στις Συρακούσες, στην αυλή του Διονυσίου. Ο τελευταίος επιθυμούσε να διασφαλίσει την κυριαρχία του στην Αδριατική και στο Ιόνιο πέλαγος για να καταστήσει την Ήπειρο ασφαλή για τα πλοία του, θεώρησε συμφέρον να τοποθετήσει στο θρόνο της Ηπείρου κάποιο φιλικό πρόσωπο. Ο Διονύσιος έστειλε 2.000 Έλληνες οπλίτες και 500 πανοπλίες στα στρατεύματα του ηγεμόνα των Ιλλυριών Βαρδύλι ώστε να επιτεθούν στους Μολοσσούς. Ολόκληρη η περιοχή λεηλατήθηκε, ενώ 15.000 άνθρωποι έχασαν τη ζωή τους, ο Αλκέτας κέρδισε ξανά τον θρόνο του. Ενώθηκε κατόπιν με τους Ιλλυριούς σε μία προσπάθεια του να λεηλατήσει τον ναό των Δελφών. Τελικά επενέβη η Αρχαία Σπάρτη υπό τις διαταγές του βασιλιά της Αγησιλάου Β΄, με τη βοήθεια των Θεσσαλών, των Μακεδόνων και των ίδιων των Μολοσσών, εκδιώχθηκαν οι Ιλλύριοι από την Ήπειρο. Ωστόσο ο Αλκέτας κατάφερε να διατηρήσει τον θρόνο του.
Ακίνδυνος Γκίκας
Θεατρικές παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Ορίζοντας
Ο αληθινός ορίζοντας περιβάλλει τον παρατηρητή και συνήθως θεωρείται ότι είναι ένας κύκλος, σχεδιασμένος στην επιφάνεια ενός τέλεια σφαιρικού μοντέλου της Γης. Το κέντρο του βρίσκεται κάτω από τον παρατηρητή και κάτω από τη στάθμη της θάλασσας. Η απόστασή του από τον παρατηρητή ποικίλλει από μέρα σε μέρα λόγω της ατμοσφαιρικής διάθλασης, η οποία επηρεάζεται σημαντικά από τις καιρικές συνθήκες. Επίσης, όσο υψηλότερα είναι τα μάτια του παρατηρητή από το επίπεδο της θάλασσας, τόσο πιο μακριά ο ορίζοντας είναι από τον παρατηρητή. Για παράδειγμα, σε τυπικές ατμοσφαιρικές συνθήκες, για έναν παρατηρητή με επίπεδο ματιού πάνω από την επιφάνεια της θάλασσας κατά 1,70 μέτρα (5 πόδια 7 in), ο ορίζοντας βρίσκεται σε απόσταση περίπου 5 χιλιομέτρων (3,1 mi). Όταν παρατηρείται από πολύ υψηλές απόψεις, όπως ένας διαστημικός σταθμός, ο ορίζοντας είναι πολύ πιο μακριά και περιλαμβάνει μια πολύ μεγαλύτερη περιοχή της επιφάνειας της Γης. Σε αυτήν την περίπτωση, ο ορίζοντας δεν θα ήταν πλέον ένας τέλειος κύκλος, ούτε καν μια επίπεδη καμπύλη όπως μια έλλειψη, ειδικά όταν ο παρατηρητής βρίσκεται πάνω από τον ισημερινό, καθώς η επιφάνεια της Γης μπορεί να διαμορφωθεί καλύτερα ως ελλειψοειδές παρά ως σφαίρα.
Ετυμολογία
Η λέξη horizon προέρχεται από το ελληνικό "ὁρίζων κύκλος" horizōn kyklos, "διαχωριστικό κύκλο", όπου το "ὁρίζων" προέρχεται από το ρήμα ρίζρίζω, "να διαιρέσει", "να χωρίσει", που με τη σειρά του προέρχεται από "ὅρος" (oros), "όριο, ορόσημο".
Εμφάνιση και χρήση
Σε πολλά πλαίσια, ειδικά στο σχέδιο προοπτικής, η καμπυλότητα της Γης δεν λαμβάνεται υπόψη και ο ορίζοντας θεωρείται η θεωρητική γραμμή προς την οποία κάθε σημείο οριζόντιας στάθμης συγκλίνει (όταν προβάλλεται στο επίπεδο της εικόνας) καθώς αυξάνεται η απόσταση τους από τον παρατηρητή. Για τους παρατηρητές κοντά στη στάθμη της θάλασσας, η διαφορά μεταξύ αυτού του γεωμετρικού ορίζοντα (ο οποίος υποθέτει ένα τέλεια επίπεδο, άπειρο επίπεδο εδάφους) και του πραγματικού ορίζοντα (ο οποίος υποθέτει μια σφαιρική επιφάνεια της Γης) είναι ανεπαίσθητος στο αβοήθητο μάτι [αμφίβολη - συζήτηση] (αλλά για κάποιον ένας λόφος 1000 μέτρων με θέα στη θάλασσα ο πραγματικός ορίζοντας θα είναι περίπου ένας βαθμός κάτω από μια οριζόντια γραμμή).
Πυροκλαστικό πέτρωμα
Βιομάζα
Πολλά πυροκλαστικά πετρώματα προέρχονται από συσσώρευση βιομάζας στον βυθό των ωκεανών (πλαγκτόν, νεκροί οργανισμοί κλπ), ο οποίος κατακρημίζεται κάτω από μια λιθοσφαιρική πλάκα και το υλικό αυτό παρασύρεται και φτάνει κάτω από ηφαίστεια δίνοντας πυροκλαστικές εκρήξεις και ρυθμίζοντας έτσι το κλίμα στον πλανήτη.
Βιβλιογραφία
Κατηγορία:Πετρολογία Κατηγορία:Ηφαιστειολογία Κατηγορία:Ηφαιστειογενή πετρώματα
Διάσκεψη για την κλιματική αλλαγή
Διάσκεψη του 1997: Κιότο, Ιαπωνία
Η τρίτη διάσκεψη πραγματοποιήθηκε τον Δεκέμβριο του 1997 στο Κιότο της Ιαπωνίας. Μετά από εντατικές διαπραγματεύσεις, υιοθέτησε το πρωτόκολλο του Κυότο, η οποία περιέγραψε την υποχρέωση μείωσης των εκπομπών αερίων θερμοκηπίου για τις χώρες του πρώτου παραρτήματος, μαζί με αυτό που έγινε γνωστό ως μηχανισμοί του Κιότο, όπως η εμπορία εκπομπών, ο μηχανισμός καθαρής ανάπτυξης και η κοινή εφαρμογή.